ब्रेक्सिया

ब्रेक्सिया या ब्रेसिया (/ˈbrɛ(t)ʃiə/ BRETCH-ee-ə, BRESH-; इतालवी: [ˈbrettʃa]; इतालवी में 'ब्रेक') एक खंडमय चट्टान है। यह खनिजों या चट्टानों के वृहत् कोणीय या नुकीले टूटे हुए टुकड़ों से बना होता है। ये महीन कणों से मिलकर बने होते हैं। इस शब्द की उत्पत्ति इतालवी भाषा से हुई है जिसका अर्थ है- 'मलबा'। इसकी उत्पत्ति के विभिन्न स्रोत हो सकते हैं, जैसा कि इसके विभिन्न प्रकार के नामों से पता चलता है। उदाहरणस्वरूप- अवसादी ब्रेक्सिया, भ्रंश या विवर्तनिक ब्रेक्सिया, आग्नेय ब्रेक्सिया, संघट्ट ब्रेक्सिया और जलतापीय ब्रेक्सिया शामिल हैं।

मेगाब्रेक्सिया चट्टानों के बहुत बड़े टुकड़ों से बना होता है, जो कई किलोमीटर तक फैले होते हैं। इनका निर्माण भूस्खलन, संघट्ट घटनाओं (जैसे किसी विशाल उल्कापिंड का टकराना) या कैल्डेरा पतन (ज्वालामुखी फटने के बाद उसके ऊपरी हिस्से का धंस कर एक विशाल गड्ढा बन जाना) के कारण होता है।

विशेषता
ब्रेक्सिया मोटे चट्टानी टुकड़ों से बना होता है जो सीमेंट या सूक्ष्म दानों वाले मैट्रिक्स (एक प्रकार का प्राकृतिक भराव) से आपस में जुड़े होते हैं। इसमें कम से कम 30 प्रतिशत 'बजरी' के आकार के कण (2 मिलीमीटर से बड़े कण) होते हैं। हालाँकि, इसे कांग्लोमरेट (यह गोल कंकड़-पत्थरों से बनी एक अवसादी चट्टान) से भिन्न इसलिए समझा जाता है क्योंकि इसके चट्टानी टुकड़ों के किनारे नुकीले होते हैं जो घिसे हुए नहीं होते। चट्टानों के टुकड़ों का अधिकांश घिसाव और उनका गोल होना परिवहन के पहले कुछ किलोमीटर के भीतर ही हो जाता है, हालाँकि बहुत कठोर चट्टान के कंकड़ों को पूरी तरह गोल होने के लिए नदी के बहाव में 300 किलोमीटर (190 मील) तक की दूरी लग सकती है। 

इन्हें भी देखें
 शैल
 आग्नेय शैल
 एंडेसाइट 
 कायांतरित शैल 
 ज्वालामुखीय शैल

संदर्भ

बाहरी कड़ियाँ
ब्रेक्सिया पर एक समीक्षा

श्रेणी:शैलें
श्रेणी:अवसादी शैलें
श्रेणी:भूगोल